মাত্র কয়েক দিনের ব্যবধান। ফের বিস্ফোরণ রাজ্যে। এবারের ঘটনাস্থল নদিয়া।

এই বিষয়ে অন্যান্য খবর

বিস্ফোরণের পরে দমদমের পরিস্থিতি, দেখুন ভিডিও


নাগেরবাজার বিস্ফোরণের রেশ এখনও কাটেনি। তিন দিন পরে বিস্ফোরণের প্রকৃত কারণ নিয়ে এখনও ধোঁয়াশায় রয়েছে পুলিশ। এরই মধ্যে ফের বিস্ফোরণ ঘটল রাজ্যে।
দেখুন ভিডিও—
 

খাল সংস্কারের জন্য মাটি কাটার সময়ে বোমা ফেটে আহত হলেন এক শ্রমিক। নদিয়ার কল্যাণী পৌর এলাকার তিন নম্বর ওয়ার্ডের কাঁঠালতলায় ঘটনাটি ঘটেছে বলে জানা গিয়েছে। জানা গিয়েছে, মাঠের মধ্যে বোমাটি ফেলা ছিল। কোদালের আঘাতে ফেটে যায় সেটি। আহত শ্রমিকের নাম রতন দে। গুরুতর আহত অবস্থায় তাঁকে জওহরলাল নেহরু হাসপাতালে ভর্তি করা হয়েছে। সেখানেই চিকিৎসাধীন রয়েছেন তিনি। তাঁর ডান হাত ব্যাপকভাবে ক্ষতিগ্রস্থ হয়েছে বলে খবর।
ঘটনার তদন্ত শুরু করেছে পুলিশ। কীভাবে ওই এলাকায় বোমা এল, তা খতিয়ে দেখা হচ্ছে বলে জানিয়েছে পুলিশ। ঘটনার জেরে ওই এলাকায় ছড়িয়েছে প্রবল আতঙ্ক।